Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: a 11/1994. (VI. 8.) MKM rendelet 39/D. §-ában meghatározott követelmények és az
Paragraph Index: 1750

c) Nem magyar nyelven folyó nevelés és oktatás, valamint a roma kisebbségi oktatás FAJLAGOS ÖSSZEG: 45 000 forint/gyermek, tanuló ca) A kiegészítõ hozzájárulást a helyi önkormányzat a következõ esetekben igényelheti: − Ha az általa fenntartott óvodában a nemzeti, etnikai kisebbséghez tartozó gyermekek anyanyelvû és kétnyelvû óvodai nevelését a Nemzeti, etnikai kisebbség óvodai nevelésének irányelve és a Nemzeti, etnikai kisebbség iskolai oktatásának irányelve kiadásáról szóló 32/1997. (XI. 5.) MKM rendelet (a továbbiakban: kisebbségi oktatás irányelve) szerinti nevelési program alapján szervezi meg, az óvodai nevelésben részt vevõ gyermekek létszáma után. − Ha az általa fenntartott iskolában a nemzeti, etnikai kisebbséghez tartozó, nappali rendszerû iskolai oktatásban részt vevõ tanulók részére, a nyelvoktató iskolai nevelést-oktatást (ideértve a romani és a beás nyelveket is) a kisebbségi oktatás irányelve figyelembevételével készült helyi tanterv alapján szervezi, az ebben a képzésben részt vevõ tanulók létszáma után. − Ha az általa fenntartott iskolában a Közokt. tv. 86. §-ának (5) bekezdése alapján kiegészítõ kisebbségi oktatást szervez a kisebbségi oktatás irányelve figyelembevételével készült helyi tanterv szerint, az ebben a képzésben részt vevõ tanulók létszáma után. A kizárólag magyar nyelven a kisebbségi óvodai nevelés és iskolai oktatás irányelve szerint folyó roma kisebbségi óvodai nevelés, nappali rendszerû iskolai nevelésoktatás esetén, a részt vevõ gyermekek, tanulók számát az igényjogosultság számításánál el kell osztani 2-vel. − A hozzájárulás 50 %-ára jogosult a helyi önkormányzat az általa fenntartott iskolában olyan menekült, menedékes, nem magyar ajkú, nem magyar állampolgár tanköteles tanuló után, akinek a törvényes képviselõje a Magyar Köztársaság területén munkavállalás céljából jogszerûen tartózkodik, és akinek oktatását, nevelését az oktatási intézmény – a Közokt. tv. 110. §-ának

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes